CELEX: 32019R1129
Language: sk
Date: 2019-07-02 00:00:00
Title: Vykonávacie nariadenie Komisie (EÚ) 2019/1129 z 2. júla 2019, ktorým sa mení vykonávacie nariadenie (EÚ) č. 79/2012, ktorým sa stanovujú podrobné pravidlá vykonávania niektorých ustanovení nariadenia Rady (EÚ) č. 904/2010 o administratívnej spolupráci a boji proti podvodom v oblasti dane z pridanej hodnoty

3.7.2019   
               
               
                  SK
               
               
                  Úradný vestník Európskej únie
               
               
                  L 179/1
               
            
         VYKONÁVACIE NARIADENIE KOMISIE (EÚ) 2019/1129
         z 2. júla 2019,
         ktorým sa mení vykonávacie nariadenie (EÚ) č. 79/2012, ktorým sa stanovujú podrobné pravidlá vykonávania niektorých ustanovení nariadenia Rady (EÚ) č. 904/2010 o administratívnej spolupráci a boji proti podvodom v oblasti dane z pridanej hodnoty
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 904/2010 zo 7. októbra 2010 o administratívnej spolupráci a boji proti podvodom v oblasti dane z pridanej hodnoty (1), a najmä na jeho článok 17 ods. 2 a 3, článok 21 ods. 3 a článok 21a ods. 3,
         keďže:
         
                     (1)
                  
                  
                     V článku 17 ods. 1 písm. f) a článku 21 ods. 2a nariadenia (EÚ) č. 904/2010 sa vyžaduje, aby členské štáty uchovávali informácie o dovoze oslobodenom od DPH, ktoré zhromaždili podľa článku 143 ods. 2 smernice Rady 2006/112/ES (2), a aby ostatným členským štátom poskytli automatický prístup k týmto informáciám s cieľom pomôcť členským štátom odhaľovať nezrovnalosti vo vykazovaní DPH a potenciálne podvody s DPH.
                  
               
                     (2)
                  
                  
                     Informácie o takomto dovoze oslobodenom od DPH už zhromažďujú vnútroštátne colné orgány podľa nariadenia Európskeho parlamentu a Rady (EÚ) č. 952/2013 (3) a zasielajú ich Komisii prostredníctvom elektronického systému uvedeného v článku 56 ods. 1 vykonávacieho nariadenia Komisie (EÚ) 2015/2447 (4). Uchovávanie informácií o dovoze oslobodenom od DPH a automatický prístup k týmto informáciám, ako sa vyžaduje v článku 17 ods. 1 písm. f) a článku 21 ods. 2a nariadenia (EÚ) č. 904/2010, by sa mali v záujme efektívnosti uskutočňovať prostredníctvom toho istého elektronického systému. S cieľom zaručiť jednotné vykonávanie uvedených článkov nariadenia (EÚ) č. 904/2010 je potrebné špecifikovať údajové prvky colných informácií zhromažďovaných podľa nariadenia (EÚ) č. 952/2013, ktoré zodpovedajú informáciám uvedeným v článku 17 ods. 1 písm. f) nariadenia (EÚ) č. 904/2010.
                  
               
                     (3)
                  
                  
                     Technické podrobnosti týkajúce sa automatických žiadostí o informácie uvedené v článku 17 ods. 1 písm. f) nariadenia (EÚ) č. 904/2010 by vnútroštátnym daňovým orgánom a styčným úradníkom Eurofiscu mali umožniť automatický prístup do elektronického systému uvedeného v článku 56 ods. 1 vykonávacieho nariadenia (EÚ) 2015/2447.
                  
               
                     (4)
                  
                  
                     V článku 21a nariadenia (EÚ) č. 904/2010 sa styčným úradníkom Eurofiscu poskytuje automatický prístup k určitým informáciám o evidencii vozidiel. Automatické žiadosti o uvedené informácie by sa mali vykonávať prostredníctvom verzie európskeho informačného systému vozidiel a vodičských preukazov (EUCARIS), ktorá bola vyvinutá špeciálne na účely článku 21a uvedeného nariadenia. V kontexte DPH by styční úradníci Eurofiscu mali mať možnosť požiadať o presné identifikačné údaje týkajúce sa vozidiel a ich vlastníkov a držiteľov. Na tento účel by sa mali špecifikovať údaje, ako aj prostriedky, ktoré sa budú používať na získanie údajov zo systému. Treba takisto vymedziť dostupnosť a spoľahlivosť systému, spôsob, akým budú výmeny prebiehať zabezpečene, a komunikačnú sieť, ktorá sa bude používať.
                  
               
                     (5)
                  
                  
                     Na vnútroštátnej úrovni budú prichádzajúce žiadosti o prístup k údajom o evidencii vozidiel na účely DPH spravidla spracúvať vnútroštátne orgány jednotlivých členských štátov zodpovedné za evidenciu vozidiel. Členské štáty by však mali mať možnosť rozhodnúť o tom, že zveria, ak si to želajú, túto úlohu inému orgánu. Pokiaľ ide o odchádzajúce žiadosti, členské štáty by takisto mali mať možnosť rozhodnúť, či zveria úlohu spracovať takéto žiadosti svojim vnútroštátnym orgánom zodpovedným za evidenciu vozidiel alebo inému orgánu, napríklad svojim daňovým orgánom.
                  
               
                     (6)
                  
                  
                     Podmienky, za ktorých sa má poskytnúť prístup k určitým informáciám, sa stanovujú v článku 21 ods. 2 písm. e), článku 21 ods. 2a písm. d) a článku 21a ods. 2 nariadenia (EÚ) č. 904/2010. S cieľom implementovať tieto podmienky by sa od členských štátov malo vyžadovať, aby všetkým svojim styčným úradníkom Eurofiscu priradili jedinečnú identifikáciu osobného používateľa a aby sprístupnili zoznam týchto identifikácií ostatným členským štátom a Komisii. Rovnako by členské štáty mali zabezpečiť, aby každá odchádzajúca automatická žiadosť o informácie, ktorú odošlú ich styční úradníci Eurofiscu, obsahovala túto identifikáciu osobného používateľa styčného úradníka Eurofiscu.
                  
               
                     (7)
                  
                  
                     Článok 17 ods. 1 písm. f), článok 21 ods. 2a a článok 21a nariadenia (EÚ) č. 904/2010 sa majú uplatňovať od 1. januára 2020 v súlade s článkom 3 nariadenia Rady (EÚ) 2018/1541 (5). Uplatňovanie opatrení stanovených v tomto nariadení by sa preto malo tiež začať od 1. januára 2020.
                  
               
                     (8)
                  
                  
                     Opatrenia stanovené v tomto nariadení sú v súlade so stanoviskom Stáleho výboru pre administratívnu spoluprácu,
                  
               PRIJALA TOTO NARIADENIE:
         
            Článok 1
            Vykonávacie nariadenie Komisie (EÚ) č. 79/2012 (6) sa mení takto:
            
                        1.
                     
                     
                        Článok 1 sa nahrádza takto:
                        
                           „Článok 1
                           Predmet úpravy
                           Týmto nariadením sa stanovujú podrobné pravidlá vykonávania článku 14, článku 17 ods. 1 písm. f), článku 21 ods. 2 písm. e), článku 21 ods. 2a písm. d), článku 21a ods. 1 a 2, článkov 32, 48, 49 a článku 51 ods. 1 nariadenia (EÚ) č. 904/2010.“;
                        
                     
                  
                        2.
                     
                     
                        Vkladajú sa tieto články:
                        
                           „Článok 5a
                           Výmena colných informácií
                           
                              1.   Uchovávanie informácií uvedených v článku 17 ods. 1 písm. f) nariadenia (EÚ) č. 904/2010 a automatický prístup k nim zo strany príslušných orgánov sa uskutočňuje prostredníctvom elektronického systému uvedeného v článku 56 ods. 1 vykonávacieho nariadenia Komisie (EÚ) 2015/2447 (*1).
                           
                           
                              2.   Automatický prístup v súlade s článkom 21 ods. 2a nariadenia (EÚ) č. 904/2010 sa poskytuje na úrovni tovarovej položky colného vyhlásenia, ako je stanovené v kapitole 2 oddiele 3 a v stĺpci H1 v kapitole 3 oddiele 1 hlavy I prílohy B k delegovanému nariadeniu Komisie (EÚ) 2015/2446 (*2).
                           
                           
                              3.   Každá tovarová položka sa označí, ako sa to vyžaduje podľa článku 226 vykonávacieho nariadenia (EÚ) 2015/2447, týmito údajmi:
                              
                                          a)
                                       
                                       
                                          hlavným referenčným číslom a
                                       
                                    
                                          b)
                                       
                                       
                                          dátumom prijatia colného vyhlásenia.
                                       
                                    
                           
                              4.   V prílohe VII k tomuto nariadeniu sa stanovuje, ktoré informácie uvedené v článku 17 ods. 1 písm. f) nariadenia (EÚ) č. 904/2010 zodpovedajú jednotlivým údajovým prvkom colného systému vymedzeným v prílohe B k vykonávaciemu nariadeniu (EÚ) 2015/2447.
                           
                        
                        
                           Článok 5b
                           Výmena informácií o evidencii vozidiel
                           
                              1.   Automatické žiadosti o informácie uvedené v článku 21a ods. 1 nariadenia (EÚ) č. 904/2010 (ďalej len „údaje o evidencii vozidiel“) sa vykonávajú prostredníctvom verzie softvérovej aplikácie európskeho informačného systému vozidiel a vodičských preukazov (EUCARIS), ktorá bola vyvinutá špeciálne na účely článku 21a uvedeného nariadenia, ako aj upravených verzií tohto softvéru.
                              Automatické žiadosti o údaje o evidencii vozidiel sa uskutočňujú v rámci decentralizovanej štruktúry.
                              Údaje o evidencii vozidiel vymieňané prostredníctvom systému EUCARIS sa zasielajú v šifrovanej forme.
                              Osobitná verzia softvérovej aplikácie vyvinutá stranou zodpovednou za prevádzku EUCARISu určená pre automatické žiadosti o údaje o evidencii vozidiel na účely článku 21a nariadenia (EÚ) č. 904/2010 musí byť oddelená od ostatných verzií uvedenej softvérovej aplikácie, ktoré sú dostupné v EUCARISe. Automatické žiadosti sa vykonávajú v súlade s požiadavkami na bezpečnosť údajov a technickými podmienkami výmeny údajov stanovenými v bodoch 2 a 3 kapitoly 3 prílohy k rozhodnutiu Rady 2008/616/SVV (*3). Údajové prvky údajov o evidencii vozidiel, ktoré sa majú vymieňať, a druhy žiadostí, ktoré sú povolené, sú určené v prílohe VIII k tomuto nariadeniu.
                           
                           
                              2.   Automatický prístup k údajom o evidencii vozidiel sa uskutočňuje použitím komunikačnej siete Transeurópske služby pre telematiku medzi správnymi orgánmi (TESTA) a jej nasledujúcich verzií.
                           
                           
                              3.   Členské štáty prijmú všetky potrebné opatrenia na zabezpečenie toho, aby automatické žiadosti o údaje o evidencii vozidiel a automatický prístup k týmto údajom boli možné 24 hodín denne a sedem dní v týždni. V prípade technickej chyby sa národné kontaktné miesta členských štátov, v prípade potreby za podpory strany zodpovednej za prevádzku EUCARISu, bezodkladne informujú. Automatická výmena údajov sa obnoví čo najskôr.
                           
                           
                              4.   Každý členský štát určí jeden vnútroštátny orgán ako národný kontaktný bod zodpovedný v rámci daného členského štátu za spracovanie prichádzajúcich žiadostí o údaje o evidencii vozidiel na účely DPH stanovených v článku 21a nariadenia (EÚ) č. 904/2010 a jeden orgán zodpovedný za spracovanie odchádzajúcich žiadostí. Za spracovanie oboch výmen môže byť zodpovedný ten istý orgán. Informuje o tom ostatné členské štáty a Komisiu.
                           
                        
                        
                           Článok 5c
                           Identifikácia styčných úradníkov Eurofiscu, ktorí využijú prístup k informáciám zozbieraným colnými orgánmi, súhrnným výkazom zhromaždeným podľa hlavy XI kapitoly 6 smernice 2006/112/ES a údajom o evidencii vozidiel
                           Na to, aby členský štát mohol identifikovať styčného úradníka Eurofiscu, ktorý využije prístup k informáciám poskytnutým týmto členským štátom za podmienok stanovených v článku 21 ods. 2 písm. e) alebo článku 21 ods. 2a písm. d) alebo článku 21a ods. 2 nariadenia (EÚ) č. 904/2010, sa musia vykonať tieto opatrenia:
                           
                                       a)
                                    
                                    
                                       každý členský štát pridelí všetkým svojim styčným úradníkom Eurofiscu jedinečnú identifikáciu osobného používateľa;
                                    
                                 
                                       b)
                                    
                                    
                                       každý členský štát uchováva a aktualizuje zoznam mien a jedinečných identifikácií osobných používateľov všetkých svojich styčných úradníkov Eurofiscu a sprístupňuje aktuálny zoznam ostatným členským štátom a Komisii;
                                    
                                 
                                       c)
                                    
                                    
                                       každý členský štát zabezpečí, aby všetky ním uskutočnené automatické žiadosti o informácie uvedené v článku 21 ods. 2 písm. e), článku 21 ods. 2a písm. d) alebo článku 21a ods. 1 nariadenia (EÚ) č. 904/2010 obsahovali jedinečnú identifikáciu osobného používateľa styčného úradníka Eurofiscu, ktorý k týmto informáciám mal prístup.
                                    
                                 
                        
                           (*1)  Vykonávacie nariadenie Komisie (EÚ) 2015/2447 z 24. novembra 2015, ktorým sa stanovujú podrobné pravidlá vykonávania určitých ustanovení nariadenia Európskeho parlamentu a Rady (EÚ) č. 952/2013, ktorým sa ustanovuje Colný kódex Únie (Ú. v. EÚ L 343, 29.12.2015, s. 558)."
                        
                        
                           (*2)  Delegované nariadenie Komisie (EÚ) 2015/2446 z 28. júla 2015, ktorým sa dopĺňa nariadenie Európskeho parlamentu a Rady (EÚ) č. 952/2013, pokiaľ ide o podrobné pravidlá, ktorými sa bližšie určujú niektoré ustanovenia Colného kódexu Únie (Ú. v. EÚ L 343, 29.12.2015, s. 1)."
                        
                        
                           (*3)  Rozhodnutie Rady 2008/616/SVV z 23. júna 2008 o vykonávaní rozhodnutia 2008/615/SVV o zintenzívnení cezhraničnej spolupráce, najmä v boji proti terorizmu a cezhraničnej trestnej činnosti (Ú. v. EÚ L 210, 6.8.2008, s. 12).“;"
                        
                     
                  
                        3.
                     
                     
                        V prílohách sa vkladajú prílohy uvedené v prílohe k tomuto nariadeniu.
                     
                  
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
            Uplatňuje sa od 1. januára 2020.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 2. júla 2019
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 268, 12.10.2010, s. 1.
         
            (2)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 11.12.2006, s. 1).
         
            (3)  Nariadenie Európskeho parlamentu a Rady (EÚ) č. 952/2013 z 9. októbra 2013, ktorým sa ustanovuje Colný kódex Únie (Ú. v. EÚ L 269, 10.10.2013, s. 1).
         
            (4)  Vykonávacie nariadenie Komisie (EÚ) 2015/2447 z 24. novembra 2015, ktorým sa stanovujú podrobné pravidlá vykonávania určitých ustanovení nariadenia Európskeho parlamentu a Rady (EÚ) č. 952/2013, ktorým sa ustanovuje Colný kódex Únie (Ú. v. EÚ L 343, 29.12.2015, s. 558).
         
            (5)  Nariadenie Rady (EÚ) 2018/1541 z 2. októbra 2018, ktorým sa menia nariadenia (EÚ) č. 904/2010 a (EÚ) 2017/2454, pokiaľ ide o opatrenia na posilnenie administratívnej spolupráce v oblasti dane z pridanej hodnoty (Ú. v. EÚ L 259, 16.10.2018, s. 1).
         
            (6)  Vykonávacie nariadenie Komisie (EÚ) č. 79/2012 z 31. januára 2012, ktorým sa stanovujú podrobné pravidlá vykonávania niektorých ustanovení nariadenia Rady (EÚ) č. 904/2010 o administratívnej spolupráci a boji proti podvodom v oblasti dane z pridanej hodnoty (Ú. v. EÚ L 29, 1.2.2012, s. 13).
      
      
         
            PRÍLOHA
            
               
                  
                     „PRÍLOHA VII
                     
                        Spoločný súbor údajov a technické podrobnosti na uchovávanie colných informácií a automatický prístup k nim
                     
                     V tabuľke sa uvádza, ktoré informácie uvedené v článku 17 ods. 1 písm. f) nariadenia (EÚ) č. 904/2010 zodpovedajú údajovým prvkom vymieňaným prostredníctvom elektronického systému uvedeného v článku 56 ods. 1 vykonávacieho nariadenia (EÚ) 2015/2447.
                     
                                 Informácie uvedené v článku 17 ods. 1 písm. f) nariadenia (EÚ) č. 904/2010
                              
                              
                                 Poradové číslo údajového prvku stanovené vo vykonávacom nariadení (EÚ) 2015/2447
                              
                              
                                 Názov údajového prvku a doplňujúce informácie stanovené vo vykonávacom nariadení (EÚ) 2015/2447
                              
                           
                                 Identifikačné číslo pre DPH dovozcu v krajine dovozu
                              
                              
                                 3/40 FR1
                              
                              
                                 Identifikačné číslo dodatočných daňových referencií (strana: dovozca)
                              
                           
                                 Identifikačné číslo pre DPH daňového zástupcu dovozcu v krajine dovozu
                              
                              
                                 3/40 FR3
                              
                              
                                 Identifikačné číslo dodatočných daňových referencií (strana: daňový zástupca)
                              
                           
                                 Identifikačné číslo pre DPH zákazníka v inom členskom štáte
                              
                              
                                 3/40 FR2
                              
                              
                                 Identifikačné číslo dodatočných daňových referencií (strana: zákazník)
                              
                           
                                 Krajina pôvodu
                              
                              
                                 5/15 alebo 5/16
                              
                              
                                 Krajina pôvodu alebo krajina preferenčného pôvodu
                              
                           
                                 Krajina určenia
                              
                              
                                 5/8
                              
                              
                                 Krajina určenia
                              
                           
                                 Kód tovaru
                              
                              
                                 6/14
                              
                              
                                 Kód tovaru – číselný znak KN
                              
                           
                                 Celková suma
                              
                              
                                 4/4 B00
                              
                              
                                 Základ dane (*1)
                                 
                              
                           
                                 Cena za položku
                              
                              
                                 8/6
                              
                              
                                 Štatistická hodnota
                              
                           
                                 Čistá hmotnosť
                              
                              
                                 6/1
                              
                              
                                 Čistá hmotnosť (kg)
                              
                           Mena údajov uchovávaných v elektronickom systéme uvedenom v článku 56 ods. 1 vykonávacieho nariadenia (EÚ) 2015/2447 je euro. Výmenný kurz medzi menou členského štátu dovozu a eurom bude systém poskytovať automaticky.
                  
               
               
                  
                     PRÍLOHA VIII
                     
                        Spoločný súbor údajov a technické podrobnosti pre automatickú žiadosť o údaje o evidencii vozidiel
                     
                     1.   POVINNOSŤ
                     Všetky údajové prvky vykazované na základe oddielu 4 tejto prílohy sa oznámia, keď sú informácie dostupné v národnom registri vozidiel členského štátu.
                     2.   VYHĽADÁVANIE ÚDAJOV O VOZIDLE/VLASTNÍKOVI/DRŽITEĽOVI
                     Údaje o evidencii vozidiel možno vyhľadávať piatimi rôznymi spôsobmi:
                     
                                 1.
                              
                              
                                 podľa čísla podvozku (VIN), referenčného dátumu a času (nepovinné),
                              
                           
                                 2.
                              
                              
                                 podľa evidenčného čísla, čísla podvozku (VIN) (nepovinné), referenčného dátumu a času (nepovinné),
                              
                           
                                 3.
                              
                              
                                 podľa držiteľa vozidla, dátumu narodenia (nepovinné), referenčného dátumu a času (nepovinné),
                              
                           
                                 4.
                              
                              
                                 podľa vlastníka vozidla, dátumu narodenia (nepovinné), referenčného dátumu a času (nepovinné),
                              
                           
                                 5.
                              
                              
                                 podľa IČ DPH držiteľa/vlastníka vozidla, referenčného dátumu a času (nepovinné).
                              
                           Bez toho, aby bola dotknutá povinnosť stanovená v oddiele 1 tejto prílohy, sa členské štáty môžu rozhodnúť, že nesprístupnia všetky tieto spôsoby vyhľadávania, ak sa – v prípade odchádzajúcich žiadostí – domnievajú, že jeden alebo viacero z nich nezodpovedá potrebám ich styčných úradníkov Eurofiscu alebo ak – v prípade prichádzajúcich žiadostí – požadované informácie nie sú k dispozícii v národnom registri vozidiel daného členského štátu.
                     3.   TYPY VYHĽADÁVANÍ
                     Na základe súboru údajov vymedzených v oddiele 4 tejto prílohy a spôsobov vyhľadávania uvedených v oddiele 2 možno zadať sedem rôznych typov vyhľadávania:
                     
                                 1.
                              
                              
                                 Vyhľadávanie údajov o vlastníkovi/držiteľovi vozidla:
                                 Žiadosť o obmedzený súbor informácií o vozidle, ako aj o informácie o vlastníkovi a/alebo držiteľovi vozidla na základe kódu krajiny a evidenčného čísla alebo čísla podvozku (VIN) a referenčného dátumu/času. Ak sa vyhľadáva podľa čísla podvozku, je možné odoslať žiadosť niekoľkým alebo všetkým zúčastneným krajinám.
                              
                           
                                 2.
                              
                              
                                 Rozšírené vyhľadávanie údajov o vlastníkovi/držiteľovi vozidla:
                                 Žiadosť o rozšírený súbor technických údajov o vozidle, o dátum evidencie a informácie o vlastníkovi a držiteľovi vozidla na základe kódu krajiny a evidenčného čísla alebo čísla podvozku (VIN) a referenčného dátumu/času. Ak sa vyhľadáva podľa VIN, je možné odoslať žiadosť niekoľkým alebo všetkým pripojeným krajinám.
                              
                           
                                 3.
                              
                              
                                 Vyhľadávanie údajov o predchádzajúcich vlastníkoch/držiteľoch vozidla:
                                 Žiadosť o zoznam všetkých bývalých vlastníkov/držiteľov vozidla, bez ohľadu na to, v ktorých krajinách bolo vozidlo predtým zaevidované, na základe čísla podvozku (VIN) bez referenčného dátumu/času. Žiadosť možno odoslať niekoľkým alebo všetkým pripojeným krajinám.
                              
                           
                                 4.
                              
                              
                                 Vyhľadávanie údajov o vozidlách podľa vlastníka/držiteľa:
                                 Žiadosť o údaje o všetkých vozidlách (s obmedzeným súborom identifikačných údajov) evidovaných na meno danej fyzickej osoby na základe krstného mena, priezviska, dátumu narodenia (nepovinné) alebo čísla preukazu totožnosti vlastníka/držiteľa alebo na meno danej právnickej osoby na základe registrovaného názvu spoločnosti.
                              
                           
                                 5.
                              
                              
                                 Vyhľadávanie údajov o vozidlách podľa IČ DPH:
                                 Žiadosť o údaje o všetkých vozidlách (s obmedzeným súborom identifikačných údajov) evidovaných na meno danej fyzickej osoby alebo danej právnickej osoby na základe IČ DPH.
                              
                           
                                 6.
                              
                              
                                 Dávkové vyhľadávanie uvedených typov vyhľadávania 1, 2, 3, 4 a 5 obsahujúce viacero prípadov. Jedno dávkové vyhľadávanie sa vždy zašle jednej konkrétnej krajine.
                              
                           
                                 7.
                              
                              
                                 Vyhľadávanie pozitívnej/negatívnej lustrácie obsahujúce viaceré čísla podvozku (VIN), ktoré sa zasiela viacerým krajinám. Žiadajúci členský štát dostane ako odpoveď sériu tabuliek (jednu tabuľku z každého odpovedajúceho členského štátu) s údajmi o tom, ktoré VIN boli/neboli nájdené. Táto funkcia bude dostupná len v režime dávkového vyhľadávania.
                              
                           Bežne sa vyhľadáva s použitím aktuálneho dátumu a času, ale je možné použiť aj referenčný dátum a čas v minulosti. Ak sa vyhľadáva s referenčným dátumom a časom v minulosti a informácie z minulosti nie sú v registri konkrétneho členského štátu dostupné, pretože sa vôbec neevidujú, ako odpoveď sa môžu poskytnúť aktuálne informácie, pričom sa táto skutočnosť výslovne uvedie.
                     Bez toho, aby bola dotknutá povinnosť stanovená v oddiele 1 tejto prílohy, sa členské štáty môžu rozhodnúť, že nesprístupnia všetky tieto spôsoby vyhľadávania, ak sa – v prípade odchádzajúcich žiadostí – domnievajú, že jeden alebo viacero z nich nezodpovedá potrebám ich styčných úradníkov Eurofiscu alebo ak – v prípade prichádzajúcich žiadostí – požadované informácie nie sú k dispozícii v národnom registri vozidiel daného členského štátu.
                     4.   SÚBOR ÚDAJOV
                     
                                 Údaje o držiteľovi vozidla
                              
                           
                                 Priezvisko (názov spoločnosti) držiteľa osvedčenia o evidencii
                              
                              
                                 Priezvisko, tituly atď. sa uvedú v oddelených kolónkach a meno (názov) sa uvedie vo formáte, ktorý umožňuje tlač.
                              
                           
                                 Meno
                              
                              
                                 Meno(-á) a iniciály sa uvedú v oddelených kolónkach a meno sa uvedie vo formáte, ktorý umožňuje tlač.
                              
                           
                                 Adresa
                              
                              
                                 Ulica, číslo domu, PSČ, miesto bydliska, krajina bydliska atď. sa uvedú v oddelených kolónkach a adresa sa uvedie vo formáte, ktorý umožňuje tlač.
                              
                           
                                 Dátum narodenia
                              
                              
                                  
                              
                           
                                 Právny subjekt
                              
                              
                                 Fyzická osoba, združenie, spoločnosť, firma atď.
                              
                           
                                 Identifikačné číslo
                              
                              
                                 Identifikačné číslo, ktoré jednoznačne identifikuje osobu alebo spoločnosť.
                              
                           
                                 Druh identifikačného čísla
                              
                              
                                 Druh identifikačného čísla (napr. číslo pasu).
                              
                           
                                 IČ DPH
                              
                              
                                  
                              
                           
                                 Dátum začatia držby
                              
                              
                                 Dátum, odkedy bolo/je auto v držbe. Tento dátum bude často rovnaký ako dátum vytlačený v kolónke (I) na osvedčení o evidencii vozidla.
                              
                           
                                 Dátum ukončenia držby
                              
                              
                                 Dátum, dokedy bolo auto v držbe.
                              
                           
                                 Údaje o vlastníkovi vozidla
                              
                           
                                 Priezvisko vlastníka (názov spoločnosti)
                              
                              
                                 Priezvisko, tituly atď. sa uvedú v oddelených kolónkach a meno (názov) sa uvedie vo formáte, ktorý umožňuje tlač.
                              
                           
                                 Meno
                              
                              
                                 Meno(-á) a iniciály sa uvedú v oddelených kolónkach a meno sa uvedie vo formáte, ktorý umožňuje tlač.
                              
                           
                                 Adresa
                              
                              
                                 Ulica, číslo domu, PSČ, miesto bydliska, krajina bydliska atď. sa uvedú v oddelených kolónkach a adresa sa uvedie vo formáte, ktorý umožňuje tlač.
                              
                           
                                 Dátum narodenia
                              
                              
                                  
                              
                           
                                 Právny subjekt
                              
                              
                                 Fyzická osoba, združenie, spoločnosť, firma atď.
                              
                           
                                 Identifikačné číslo
                              
                              
                                 Identifikačné číslo, ktoré jednoznačne identifikuje osobu alebo spoločnosť.
                              
                           
                                 Druh identifikačného čísla
                              
                              
                                 Druh identifikačného čísla (napr. číslo pasu).
                              
                           
                                 IČ DPH
                              
                              
                                  
                              
                           
                                 Dátum začatia vlastníctva
                              
                              
                                 Dátum, odkedy bolo/je auto vlastnené. Tento dátum bude často rovnaký ako dátum vytlačený v kolónke (I) na osvedčení o evidencii vozidla.
                              
                           
                                 Dátum skončenia vlastníctva
                              
                              
                                 Dátum, dokedy bolo auto vlastnené.
                              
                           
                                 Údaje o vozidlách
                              
                           
                                 Evidenčného číslo
                              
                              
                                  
                              
                           
                                 Číslo podvozku/VIN
                              
                              
                                  
                              
                           
                                 Členský štát evidencie
                              
                              
                                  
                              
                           
                                 Značka
                              
                              
                                 (D.1) napr. Ford, Opel, Renault
                              
                           
                                 Modelový typ vozidla
                              
                              
                                 (D.3) napr. Focus, Astra, Megane
                              
                           
                                 Kategória vozidla/kód kategórie EÚ
                              
                              
                                 Napr. moped, motocykel, automobil
                              
                           
                                 Farba
                              
                              
                                  
                              
                           
                                 Najazdené kilometre
                              
                              
                                  
                              
                           
                                 Hmotnosť
                              
                              
                                 Hmotnosť vozidla v prevádzke.
                              
                           
                                 Dátum prvej evidencie vozidla
                              
                              
                                 Dátum prvej evidencie vozidla kdekoľvek na svete.
                              
                           
                                 Dátum začatia (aktuálnej) evidencie
                              
                              
                                 Dátum evidencie, na ktorú sa vzťahuje konkrétne osvedčenie o evidencii vozidla.
                              
                           
                                 Dátum ukončenia evidencie
                              
                              
                                 Dátum ukončenia evidencie, na ktorú sa vzťahuje konkrétne osvedčenie o evidencii vozidla. Tento dátum môže určovať obdobie platnosti, ako je uvedené na dokumente, ak toto obdobie nie je neobmedzené (skratka na dokumente = H).
                              
                           
                                 Stav
                              
                              
                                 Zošrotované, ukradnuté, vyvezené atď.
                              
                           
                                 Začiatok stavu (dátum)
                              
                              
                                  
                              
                           
                                 Ukončenie stavu (dátum)
                              
                              
                                  
                              
                           
               “
            
               (*1)  Ak sa ako kód Únie pri údajovom prvku č. 4/3 (Výpočet daní – Základ dane) uvedie B00.